มหาศึกชิงบัลลังก์ (ภาพยนตร์ชุดทางโทรทัศน์)

มหาศึกชิงบัลลังก์ () เป็นภาพยนตร์ชุดทางโทรทัศน์แนวแฟนตาซีย้อนยุคของสถานีโทรทัศน์เอชบีโอ สร้างสรรค์โดยเดวิด เบนิออฟฟ์ และดี. บี. ไวส์ ดัดแปลงจากชุดหนังสือนิยายขายดีของจอร์จ อาร์. อาร์. มาร์ติน ชุด มหาศึกชิงบัลลังก์ เรื่อง เกมล่าบัลลังก์ มีการถ่ายทำทั้งในเบลฟาสต์และที่อื่น ๆ ในสหราชอาณาจักร แคนาดา โครเอเชีย ไอซ์แลนด์ มอลตา โมร็อกโก สเปนและสหรัฐอเมริกา ฉายครั้งแรกทางช่อง HBO ในสหรัฐอเมริกาเมื่อวันที่ 17 เมษายน 2554 จนถึง 2562 

ภาพยนตร์ชุดเรื่องนี้เล่าเรื่องราวของเหตุการณ์ที่เกิดขึ้นในดินแดนสมมติคือทวีปเวสเทรอสและเอสซอส ซึ่งเกิดเรื่องราวหลากหลายและมีตัวละครมากมาย โดยมีเรื่องราวหลักอยู่ 3 เส้นเรื่อง เส้นเรื่องแรกเป็นเรื่องราวของการชิงบัลลังก์เหล็กแห่งเจ็ดอาณาจักร ซึ่งมีโยงใยของพันธมิตรและความเป็นศัตรูกันระหว่างตระกูลขุนนางต่างๆ ซึ่งบ้างก็ต่อสู้กันเพื่อแย่งบัลลังก์ หรือต่อสู้เพื่ออิสระจากบัลลังก์ เส้นเรื่องที่สองคือเรื่องราวของทายาทคนสุดท้ายของตระกูลกษัตริย์ที่ถูกชิงบัลลังก์ไป ซึ่งถูกขับไล่ออกจากอาณาจักรและวางแผนที่จะกลับมาชิงบัลลังก์คืน และเส้นเรื่องที่สามเป็นเรื่องราวของกลุ่มพันธมิตรที่มีหน้าที่ปกป้องอาณาจักรจากภัยคุกคามจากโบราณกาล ทั้งภัยจากมนุษย์ที่โหดร้าย ภัยจากสัตว์ในตำนานที่อยู่ในแดนเหนืออันห่างไกล และภัยจากฤดูหนาวอันยาวนานที่กำลังจะปกคลุมอาณาจักรทั้งหมด

มหาศึกชิงบัลลังก์ ประสบความสำเร็จอย่างมากและกลายเป็นรายการโทรทัศน์ที่ทำให้มียอดผู้ชมสถานีโทรทัศน์เอชบีโอสูงมากเป็นประวัติการณ์ และเกิดมีชุมชนของกลุ่มผู้ชื่นชอบเป็นจำนวนมากในหลายประเทศ ได้รับการชื่นชมจากนักวิจารณ์โดยเฉพาะในด้านการแสดง ความซับซ้อนของตัวละคร เนื้อเรื่อง ขอบเขตของเรื่อง และการผลิตที่มีคุณภาพสูง แต่ก็ถูกวิจารณ์เรื่องความรุนแรงและฉากที่สื่อทางเพศอย่างโจ่งแจ้ง นอกจากนี้ยังได้รับรางวัล Primetime Emmy Awards 38 รางวัล รวมถึงรางวัล Outstanding Drama Series ใน ค.ศ. 2015 และ ค.ศ. 2016 ซึ่งถือเป็นสถิติรับรางวัลมากที่สุดในบรรดาภาพยนตร์ชุดทางโทรทัศน์ที่ออกฉายในช่วงไพรม์ไทม์ ไม่นับรายการสด รางวัลอื่นๆ ที่ได้รับ ได้แก่ รางวัล Hugo สาขา Best Dramatic Presentation (2012-2014), รางวัล Peabody Award ปี 2011 และได้รับการเสนอชื่อเข้าชิงรางวัล Golden Globe Award สาขา Best Television Series - Drama (ปี 2012 และ 2015-2018)

เนื้อเรื่อง
ภาพยนตร์ชุดทางโทรทัศน์ชุดนี้มาจากนวนิยายแฟนตาซีเรื่องมหาศึกชิงบัลลังก์ ผู้เขียนนิยายต้นฉบับกล่าวไว้ว่าบทละครของตอนแรกนั้นตรงตามงานเขียนของเขาอย่างมาก ฉากหลักของเรื่องอยู่ในอาณาจักรทั้งเจ็ดแห่งทวีปเวสเทรอส ซึ่งมี "ฤดูร้อนยาวนานหลายทศวรรษ และฤดูหนาวอาจยาวนานจนชั่วชีวิต" เกมออฟโธรนส์ เป็นการเล่าเรื่องราวความขัดแย้งของสมาชิกครอบครัวชนชั้นสูงในจักรวรรดิต่างๆ เพื่อครองบัลลังก์เหล็ก นอกจากนี้ยังเล่าเรื่องราวเกี่ยวกับภัยคุกคามจากดินแดนตอนเหนือสุดของเวสเทรอสอันมีหิมะและน้ำแข็งปกคลุม พร้อมกับภัยจากทวีปฝั่งตะวันออกซึ่งพ้นจากทะเลแห่งช่องแคบไป ที่ค่อยปะทุขึ้นพร้อมๆ กัน

นักแสดงหลัก

1 ในฤดูกาล 5, Nell Williams แสดงเป็น เซอร์ซี่ แลนนิสเตอร์ ในฉากย้อนหลัง.
2 ในฤดูกาล 6, Sebastian Croft แสดงเป็น เน็ด สตาร์คตอนเด็ก และ Robert Aramayo แสดงเป็น เน็ด สตาร์คตอนวัยรุ่น.
3 ในฤดูกาล 1 และ 2, ทอมเมน บาราเธียน แสดงโดย Callum Wharry.
4 ในฤดูกาล 1, จาเคน ฮาการ์ ปรากฏในฉากหนึ่งโดยไม่ได้รับเครดิต.
5 ในฤดูกาล 3, ดาริโอ นาฮาริส แสดงโดย Ed Skrein.

การแพร่ภาพ 
เกมออฟโธรนส์ ออกฉายครั้งแรกในสหรัฐอเมริกาทางสถานีโทรทัศน์ HBO เมื่อ 17 เมษายน พ.ศ. 2554 และในสหราชอาณาจักรและไอร์แลนด์ทางสถานีโทรทัศน์ Sky Atlantic เมื่อ 18 เมษายน พ.ศ. 2554 จากนั้นจึงทยอยออกฉายในประเทศอื่นๆ ช่วงฤดูร้อน พ.ศ. 2554 ส่วนฤดูกาลที่สองมีกำหนดออกฉายในสหรัฐอเมริกาทางสถานีโทรทัศน์ HBO ในวันที่ 1 เมษายน 2555

สถานีโทรทัศน์ที่ฉายได้แก่

  - OSN Series
  – HBO
  – showcase
  – TNT Serie
  – HBO
  – beTV, Prime
  - HBO
  – HBO
  – HBO
  – HBO
  – HBO Canada, Super Écran
  – HBO
  – HBO 
  – HBO
  – NovaCinema 1, NovaCinemaHD
  – HBO
  – Canal+
  – HBO
  – Fox Life
  – Canal+ & YLE (2012)
  – Orange Cinéma Séries
  – TNT Serie
  – NovaCinema 1, NovaCinemaHD
  – HBO
  - HBO
  – HBO
  – Stöð 2
  – HBO
  – Sky Atlantic
  – Yes Oh
  – Sky Cinema 1
  - Fox Life, LTV (2012)
 - Fox Life + BTV (2012)
  – HBO
  - HBO Asia
  - HBO
  – HBO
  – HBO
  – Ziggo or HBO Netherlands
  - SoHo
  – NRK
  – HBO
  – HBO
  – HBO
  – Syfy
  – HBO
  – Fox Life
  – HBO
  – HBO Asia
  – HBO
  – HBO
  – M-Net
  – Canal+
  – Canal+
  – SF zwei, TSR1
  – HBO
  - HBO Asia
  – CNBC-e
  – Sky Atlantic
  – HBO
  – HBO
  – HBO Asia

อ้างอิง

แหล่งข้อมูลอื่น

  – (สหรัฐ)
  – (สหราชอาณาจักร)
 
 Game of Thrones Viewers Guide
 Making of Game of Thrones

รายการโทรทัศน์ภาษาอังกฤษ
ภาพยนตร์ชุดทางโทรทัศน์อเมริกัน
ฆาตกรรมหมู่ในบันเทิงคดี
พ่อมดในโทรทัศน์
รายการโทรทัศน์ช่องเอชบีโอ‎